Uznesenie Okresného súdu Lučenec sp. zn. 17P/64/2025 z 27. 6. 2025

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 17P/64/2025 6625201698 27. 06. 2025 JUDr. Andrea Gabrielová ECLI:SK:OSLC:2025:6625201698.3
Uznesenie Okresný súd Lučenec vo veci starostlivosti o maloleté dieťa: A. B., narodená XX.XX.XXXX, bytom ako matka, dieťa zastúpené kolíznym opatrovníkom, dieťa rodičov: matka C. D., narodená XX.XX.XXXX, bytom E. F. XXXX/XX, E. a otec B. B., narodený XX.XX.XXXX, bytom G. X/X, H., na návrh otca o úpravu výkonu rodičovských práv a povinností k maloletému dieťaťu, takto rozhodol: I.Súd konanie z a s t a v u j e . II. Žiaden z účastníkov n e m á nárok na náhradu trov konania. odôvodnenie: 1. Navrhovateľ návrhom doručeným tunajšiemu súdu dňa 16.04.2025 sa domáhal určenia úpravy výkonu rodičovských práv a povinností k maloletému dieťaťu. 2. Na informatívnom stretnutí rodičov, do záznamu z prvého stretnutia rodičov na tunajšom súde dňa 19.06.2025 navrhovateľ zobral návrh na začatie konania späť a žiadal konanie zastaviť. Dôvodom späťvzatia návrhu na začatie konania bola tá skutočnosť, že navrhovateľ netrvá na zverení maloletého dieťaťa do jeho osobnej starostlivosti. 3. Podľa § 29 ods. 1, 2, 3 zák. č. 161/2015 Z. z. Civilný mimosporový poriadok (ďalej len "CMP") navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 4. Nakoľko navrhovateľ vzal návrh späť pred otvorením pojednávania, boli v danej právnej veci splnené zákonom dané podmienky pre zastavenie konania, a preto súd rozhodol v zmysle § 29 ods. 1 CMP a konanie zastavil. 5. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak. 6. Výrok o trovách je založený na ustanovení § 52 CMP. Poučenie: Proti tomuto rozhodnutiu nie je prípustné odvolanie podľa § 368 Civilného sporového poriadku, nakoľko účastníci konania po jeho vyhlásení a odôvodnení sa vzdali práva podať odvolanie voči uzneseniu.

